Korets daglige virke er på og omkring Studentersamfundet i Trondhjem, hvor de hvert år første søndag i advent arrangerer den tradisjonsrike adventskonserten i Storsalen. TKS synger Promenadekonserten som åpner UKA i oddetallsår i Trondheim, sammen med Trondhjems Studentersangforening og Studentersamfundets symfoniorkester, og samarbeidet med samme aktører i 2012 på prosjektet The Music Makers. TKS har alltid minst én konsert i semesteret, synger på minst ett Samfundsmøte på lørdager i Storsalen, og opptrer på andre arrangementer i Trondheim by.